Diari Oficial de la Generalitat Valenciana


Sumari del DOGV 5374, del 25-10-2006 (2006/12702)

RESOLUCIÓ de 16 d'octubre de 2006, de la Universitat d'Alacant, per la qual es convoquen a concurs places de professor col·laborador en règim de contractació laboral.
----------------------------------------------------------------------------------------------------------------------------------------------------------------------

### Dades del document

Número de DOGV
:   5374

Data del DOGV
:   25-10-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/12436


Data del document
:   16-10-2006

Organisme emissor
:   Universitat d'Alacant

Tipus de document
:   Resolució

Correcció d'errades

Anàlisi jurídica

 Descriptors 

:   * telecomunicació
    * professió de la informàtica
    * sociologia
    * enginyer
    * universitat
    * lingüística
    * professió de la comunicació
    * personal docent
    * ensenyament d'idiomes
    * concurs administratiu
    * traducció
    * professió de la informació

RESOLUCIÓ de 16 d'octubre de 2006, de la Universitat d'Alacant, per la qual es convoquen a concurs places de professor col·laborador en règim de contractació laboral. [2006/S12062]  
En compliment del que disposa el Decret 174/2002, de 15 d'octubre (publicat en el DOGV de 22), del Govern Valencià, sobre Règim i Retribucions del Personal Docent i Investigador Contractat Laboral de les Universitats Públiques Valencianes i sobre Retribucions Addicionals del professorat Universitari, este Rectorat ha resolt convocar a concurs les places professor Col·laborador en règim de contractació laboral que es relacionen en l'annex I de la present Resolució, d'acord amb les següents bases:  
1. Normes generals  
Aquests concursos es regiran pel que disposa el capítol I del títol IX de la Llei Orgànica 6/2001, de 21 de desembre, d'Universitats (BOE de 24), pel Decret 174/2002, de 15 d'octubre (publicat en el DOGV de 22), del Govern Valencià, sobre Règim i Retribucions del Personal Docent i Investigador Contractat Laboral de les Universitats Públiques Valencianes i sobre Retribucions Addicionals del professorat Universitari, pel Decret 117/2006, de 28 de juliol, del Consell, sobre règim transitori d'aplicació, per les universitats publiques valencianes, al règim del personal docent i investigador contractat laboral regulat en el Decret 174/2002, de 15 d'octubre (DOGV d'1 d'agost), pels acords del Consell de Govern aplicables, i la resta de normativa de general aplicació.  
2. Requisits  
2.1 El compliment dels requisits per a concursar a cada la figura de professor col·laborador/ contractat doctor, relacionats en els apartats 2.2 i 2.3 següents, haurà d'estar referit sempre a la data d'expiració del termini fixat per a sol·licitar la participació en el concurs i mantindre's fins a la data de formalització del contracte.  
2.2 Requisits de caràcter general:  
a) Tindre complits els díhuit anys i no haver complit l'edat de jubilació.  
b) Estar en possessió o en condicions d'obtindre el títol acadèmic exigit per a cada figura. En cas d'haver fet els seus estudis fora de l'Estat espanyol la titulació acadèmica haurà d'estar homologada pel Ministeri d'Educació i Ciència. En cas de candidats amb títols de la Unió Europea presentaren bé l'homologació o bé la credencial de reconeixement dirigit a l'exercici de la professió de professor d'Universitat.  
c) No patir malaltia o discapacitat física o psíquica que li impedisca l'exercici de les corresponents funcions.  
d) No haver sigut separat del servici ni inhabilitat per a l'exercici de funcions públiques o exercir càrrecs o funcions declarats incompatibles amb la docència. Així mateix, l'exercici de les places convocades quedarà sotmés a la Llei 53/1984, de 26 de desembre, i a les normes de desenvolupament, en matèria d'incompatibilitats. Els aspirants que no tinguen nacionalitat espanyola no podran estar sotmesos a sanció disciplinària o condemna penal que impedisca, en el seu estat, l'accés a la funció pública.  
e) Els aspirants que no siguen de nacionalitat espanyola hauran de posseir un coneixement del castellà adequat per al desenvolupament de les seues funcions.  
f) Els aspirants que sol·liciten plaça en què s'establisca l'ensenyança en llengua valenciana, serà necessari el coneixement del valencià del nivell mitjà.  
2.3 Requisits de caràcter específic per a la figura de professor col·laborador:  
a) Ser llicenciat, arquitecte, enginyer, diplomat universitari, arquitecte tècnic o enginyer tècnic.  
b) Disposar d'informe favorable de l'Agència Nacional d'Avaluació de la Qualitat i Acreditació o de la Comissió Valenciana d'Acreditació i Avaluació de la Qualitat.   
3. Sol·licituds  
Els qui vulguen prendre part en els concursos presentaran, per cada plaça sol·licitada, la corresponent instància segellada, en el termini de 20 dies hàbils comptats a partir del dia següent al de publicació d'esta convocatòria en el Diari Oficial de la Generalitat, a l'Oficina Principal del Registre General de la Universitat o a les oficines auxiliares, situades a les secretaries de centre i en la seu d'Alacant, o bé, per qualsevol de les formes previstes en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999. Les sol·licituds que es presenten a través de les oficines de Correus hauran d'anar en sobre obert perquè l'empleat de Correus puga estampar en cada una d'elles el segell de dates abans de el seu certificat i dirigir·se al Campus de Sant Vicent del Raspeig, Apdo. 99, E-03431 . Alacant. Esta instància, que s'ajustarà al model annex II d'esta convocatòria, anirà acompanyada de la documentació que a continuació es detalla:   
a) D'acord amb l'article 130 del Decret Legislatiu 1/2005, de 25 de febrer, del Consell de la Generalitat, pel qual s'aprova el Text Refós de la Llei de Taxes de la Generalitat (DOGV de 22 de març), Resguard que justifique el pagament de 24,82 euros, en concepte d'admissió a proves, que s'ingressaran, en efectiu o per mitjà de transferència bancària, en la Caixa d'Estalvis del Mediterrani (RKD-7660), en el compte número 51080235/71 de l'oficina 3191, DC 11, referenciant junt amb el nom i cognoms, el número de documento nacional de identidad i el número de la plaça.   
Estaran exempts del pagament de la taxa els aspirants amb una discapacitat igual o superior al 33%. Hauran de presentar certificat de la Conselleria de Benestar Social o òrgans competents d'altres administracions públiques, que acredite discapacitació igual o superior al 33%.   
També estaran exemptes les persones que figuren com a demandants d'ocupació amb una antiguitat de, almenys, un mes anterior a la data de la convocatòria. Per al gaudi de l'exempció seran requisits que no hagueren rebutjat, en el termini que es tracte, oferta d'ocupació adequat ni s'hagueren negat a participar, excepte causa justificada, en accions de promoció, formació o reconversió professionals i que, així mateix, manquen de rendes superiors, en còmput mensual, al salari mínim interprofessional. L'acreditació relativa a la condició de demandant d'ocupació, amb els requisits previstos en la llei, se sol·licitarà en la corresponent oficina de l'Institut Nacional d'Ocupació. Quant a l'acreditació de les rendes es realitzarà per mitjà d'una declaració escrita del sol·licitant. Ambdós documents hauran d'adjuntar-se a la sol·licitud.   
b) Fotocòpia del document nacional d'identitat o, en cas d'estrangers, del document que acredite la seua identitat i data de naixement.   
c) Fotocòpia del títol acadèmic exigit.  
d) Fotocòpia de l'informe favorable de l'Agència Nacional d'Avaluació de la Qualitat i Acreditació o de la Comissió Valenciana d'Acreditació i Avaluació de la Qualitat.  
e) Cas de tractar-se d'una plaça en què s'establisca l'ensenyança en llengua valenciana, s'aportara fotocòpia del certificat de Capacitació Docent en Valencià de la Conselleria de Cultura, Educació i Esport; certificat de Nivell Mitjà dels cursos de valencià de la Universitat d'Alacant, o document equivalent expedit per qualsevol altra de les universitats de l'àmbit lingüístic català, certificat de Grau Mitjà de la Junta Qualificadora de Coneixements de Valencià, o document equivalent expedit per la Generalitat de Catalunya o pel Govern de les Illes Balears.  
3.1 Traducció de documents.  
Aquells documents acreditatius dels requisits presentats en un idioma distint d'algun dels oficials a la Comunitat Valenciana, hauran d'anar acompanyats de traducció jurada.  
4. Protecció de dades personals  
Els dades de caràcter personal arreplegats en els documents aportats pels aspirants quedaran inclosos en el fitxer automatitzat, el responsable del qual és el Gerent de la Universitat d'Alacant, comprometent-se aquest a no fer un ús de les dades personals arreplegades diferent d'aquell per al que han sigut sol·licitats, d'acord amb la Llei Orgànica 15/1999, de 13 de desembre, de Protecció de Dades.  
La Universitat d'Alacant informa sobre la possibilitat d'exercir els drets d'accés, rectificació, cancel·lació i, si és procedent, d'oposició, d'acord amb l'article 5 de la Llei; drets que han de ser exercits, per escrit, davant del secretari general d'esta Universitat.  
5. Relació d'admesos i exclosos.  
5.1 Expirat el termini de presentació d'instàncies, es publicarà la relació provisional d'admesos i exclosos en el Diari Oficial de la Generalitat, en el tauler d'anuncis de l'edifici de Rectorat i Serveis Generals d'aquesta Universitat i en la pàgina web de la Universitat, amb indicació de la causa d'exclusió.   
En el termini de 10 dies hàbils comptats a partir del següent al de la publicació en el Diari Oficial de la Generalitat, els interessats podran esmenar el defecte que haja motivat l'exclusió.   
5.2 Conclòs aquest termini es publicarà la relació definitiva d'admesos i exclosos en el Diari Oficial de la Generalitat, en el mateix tauler i en la pàgina web de la Universitat.  
5.3 D'acord amb el que preveu l'art. 59.6.b) de la Llei 30/1992, de 26 novembre, modificada per la Llei 4/1999, aquestes publicacions substituiran la notificació personal als interessats i produiran els mateixos efectes.  
5.4 Aquells que resulten exclosos en la relació definitiva podran sol·licitar el reintegrament de les taxes per mitjà d'instància dirigida vicerector de Planificació Econòmica de la Universitat d'Alacant, en la que es faran constar les dades de tipus bancari on es farà efectiva la transferència.  
6. Comissions de Selecció.  
6.1 Els concursos seran jutjats per les corresponents Comissions de Selecció, que, conforme a la normativa de la Universitat d'Alacant, estaran integrades per cinc membres de ple dret.   
6.2 Els membres que componen cada comissió de selecció es publicaran en el Diari Oficial de la Generalitat, en el tauler d'anuncis de Rectorat i Serveis Generals i en la pàgina web de la Universitat, en la mateixa resolució per la qual es publique la relació definitiva d'admesos i exclosos, disposant-se d'un termini de 10 dies a comptar des del següent a la publicació per a formular recusació davant del Rector, que es resoldrà d'acord amb el que disposa els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE del 27).  
6.3 Les Comissions de Selecció hauran de constituir-se en el termini d'un mes a comptar des de l'endemà a la seua publicació en el Diari Oficial de la Generalitat. L'anunci de la data prevista per a l'acte de Constitució es publicarà de la mateixa forma amb una antelació mínima de 10 dies.   
6.4 Els membres de les Comissions de Selecció percebran les gratificacions per assistències fixades en la normativa de la Universitat d'Alacant, sobre indemnitzacions per raó del servici.   
7. Procediment de selecció.  
La Comissió procedirà a avaluar els mèrits al·legats i acreditats pels aspirants d'acord amb el barem general, Annex IV, aprovat en Consell de Govern.   
Per a això, el president dictarà resolució que es publicarà al tauler d'anuncis de l'edifici de Rectorat i Servicis Generals i en la web de la Universitat convocant els aspirants perquè aporten en la data, lloc i forma que s'indique en la resolució, per quintuplicat exemplar currículum d'acord amb el model que s'inclou en la convocatòria (annex III) i documentació que acredite fefaentment els mèrits al·legats.   
L'entrega de la documentació no requerirà necessàriament la presència del candidat, podent efectuar-se a través d'un representant degudament acreditat.   
8. Resolució del concurs  
La Comissió de Selecció a partir de la valoració dels mèrits dels concursants elaborarà la proposta de provisió de la plaça o places a cobrir a favor del candidat o candidats que hagen obtingut la major puntuació, sempre que aquesta siga igual o superior a 50 punts i, subsidiàriament, per al cas de renúncia del candidat o candidats proposats, als que els seguisquen en l'orde de puntuació, sempre que hagen obtingut la puntuació mínima necessària. En cas d'empat entre els candidats amb major puntuació es portarà a terme una votació entre els membres de la comissió, resultant proposat aquell candidat que obtinga nombre més gran de vots.   
La comissió publicarà en el tauler d'anuncis de l'edifici de Rectorat i Serveis Generals i en el del centre en els locals del qual s'haja realitzat el procediment, així com en la pàgina web de la Universitat, la puntuació obtinguda per cada candidat, el resultat de la votació, si és procedent, així com la proposta de provisió de la plaça o places.   
9. Recurs d'alçada  
Contra la proposta de la comissió es podrà interposar, en el termini d'un mes, recurs d'alçada, que serà resolt pel rector, previ informe de la Comissió de Reclamacions de la Universitat conforme als articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999; dit termini es computarà a partir de la publicació de la mateixa en el tauler d'anuncis del centre i la pàgina web de la Universitat. La interposició del recurs paralitzarà la tramitació del procediment.  
10. Publicació de la proposta d'adjudicació en el Diari Oficial de la Generalitat  
Transcorregut el termini previst per a la interposició i resolució, si és procedent, de recurs, es procedirà a enviar la proposta d'adjudicació de la plaça o places al Diari Oficial de la Generalitat per a la seua publicació.   
11. Firma del contracte  
11.1. En el termini d'1 mes des de la publicació del resultat del procediment selectiu en el Diari Oficial de la Generalitat, el candidat proposat, haurà d'acreditar en la Unitat de Gestió de Personal Docent i Investigador amb documents originals que complix els requisits relacionats en la base 2, i haurà de formalitzar el contracte i/o alta en el règim de la Seguretat Social corresponent.   
11.2 Els contractes laborals del personal docent i investigador es formalitzaran per escrit d'acord amb el model que a l'efecte ha aprovat el Consell de Govern d'esta Universitat.  
11.3 Les retribucions s'establiran d'acord amb el que regula el Decret 174/2002, de 15 d'octubre, del Govern Valencià considerant aquelles variacions que aproven els òrgans competents d'aquesta Universitat, segons s'arreplega en l'annex V.  
11.4 Cas de no formalitzar el contracte en el termini establit en esta base, per causa imputable a l'interessat, el candidat proposat decaurà en el seu dret, llevat que el dit termini haja sigut ampliat, a petició motivada de l'interessat formulada amb anterioritat a l'expiració del mateix, pel Vicerectorat d'Ordenació Acadèmica i professorat, i escoltat el director del Departament a què està adscrita la plaça.  
12. Informació  
La informació referent a esta convocatòria i el seu procés pot consultar-se en la pàgina web de la Universitat d'Alacant, la direcció de la qual és http://www.ua.es/va/servicios/syf/acceso\_pdi/index.html.  
13. Norma final  
Contra la convocatòria, les seues bases i tots els actes administratius que es deriven d'aquesta, que esgoten la via administrativa, pot interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats a partir del dia següent de la seua publicació, de conformitat amb el que estableix l'article 109 de la Llei 30/1992, de 26 de novembre, de règim jurídic de les administracions públiques i del procediment administratiu comú, 6.4 de la Llei orgànica 6/2001, de 21 de desembre, d'universitats i 46 de la Llei 29/1998, de 13 de juliol, reguladora de la jurisdicció contenciós administratiu, i potestativament podran interposar recurs de reposició en el termini d'un mes comptat a partir del dia següent al de la publicació de la present, davant del Rector, de conformitat amb el que disposa l'article 116 de la Llei 30/1992, redactat conforme a la Llei 4/1999.  
Alacant, 16 d'octubre de 2006.. El rector p. d. (Res. Rectoral 25.01.2005), El vicerector d'Ordenació Acadèmica i professorat: Antonio Marcilla Gomis.  
Annex I  
Plaça: DC03049  
Categoria: professor col·laborador  
Àrea de coneixement: Filologia Francesa  
Departament: Filologies Integrades  
Activitat: Llengua i Literatura franceses (Edat Mitjana, Segle XVI i Segle XVIII) desde la docència en valencià. Docència en castellà i valencià  
Dedicació: completa  
Duració: indefinida  
Centre: Facultat de Filosofia i Lletres  
Plaça: DC03085  
Categoria: professor col·laborador  
Àrea de coneixement: Estudis Àrabs i Islàmics  
Departament: Filologies Integrades  
Activitat: Llengua àrab i Llengua turca  
Dedicació: completa  
Duració: indefinida  
Centre: Facultat de Filosofia i Lletres  
Plaça: DC03086  
Categoria: professor col·laborador  
Àrea de coneixement: Estudis Àrabs i Islàmics  
Departament: Filologies Integrades  
Activitat: Llengua àrab  
Dedicació: completa  
Duració: indefinida  
Centre: Facultat de Filosofia i Lletres  
Plaça: DC03087  
Categoria: professor col·laborador  
Àrea de coneixement: Filologia Eslava  
Departament: Filologies Integrades  
Activitat: Llengua Russa per a Traducció i Interpretació i Turisme  
Dedicació: completa  
Duració: indefinida  
Centre: Facultat de Filosofia i Lletres  
Plaça: DC03090  
Categoria: professor col·laborador  
Àrea de coneixement: Filologia Francesa  
Departament: Filologies Integrades  
Activitat: Literatura Francesa (Edat Mitjana i S. XIX) i del Magrib  
Dedicació: completa  
Duració: indefinida  
Centre: Facultat de Filosofia i Lletres  
Plaça: DC03091  
Categoria: professor col·laborador  
Àrea de coneixement: Filologia Francesa  
Departament: Filologies Integrades  
Activitat: Llengua Francesa per a Traducció i Interpretació (Lexicologia, lexicografia i anàlisi contrastivo). Docència en castellà i valencià  
Dedicació: completa  
Duració: indefinida  
Centre: Facultat de Filosofia i Lletres  
Plaça: DC03173  
Categoria: professor col·laborador  
Àrea de coneixement: Teoria de Senyal i Comunicacions  
Departament: Física, Enginyeria de Sistemes i Teoria de Senyal  
Activitat: Electrònica Digital i Televisió  
Dedicació: completa  
Duració: indefinida  
Centre: Escola Politècnica Superior  
Plaça: DC03052  
Categoria: professor col·laborador  
Àrea de coneixement: Teoria i Història de l'Educació  
Departament: Sociología I i Teoría de l'Educació  
Activitat: Teoria i Institucions Contemporànies d'Educació  
Dedicació: completa  
Duració: indefinida  
Centre: Facultat d'Educació  
Plaça: DC03180  
Categoria: professor col·laborador  
Àrea de coneixement: Comunicació Audiovisual i Publicitat  
Departament: Sociologia II, Psicologia, Comunicació i Didàctica  
Activitat: Realizació i producció en mitjans audiovisuals i Comunicació i Informació Audiovisual  
Dedicació: completa  
Duració: indefinida  
Centre: Facultat de Ciències Econòmiques i Empresarials  
Plaça: DC03125  
Categoria: professor col·laborador  
Àrea de coneixement: Traducció i Interpretació  
Departament: Traducció i Interpretació  
Activitat: Llengua i Cultura alemanyes en la Llengua C i traducció inversa espanyol . alemany en la llengua B  
Dedicació: completa  
Duració: indefinida  
Centre: Facultat de Filosofia i Lletres